סטיבן טומפקינסון

סטיבן פול טומפקינסון (באנגלית: Stephen Paul Tompkinson; נולד ב-15 באוקטובר 1965) הוא שחקן אנגלי המוכר בעיקר מהופעותיו בסדרות דרמה וקומדיה בטלוויזיה.

מאז 2010 משחק טומפקינסון בתפקיד אלן בנקס בסדרת הפשע "פקד בילוש בנקס" של ITV. עוד הוא מוכר מהופעתו בתפקיד דני טרווניון בסדרה "לב פראי" ששודרה ב-ITV בשנים 2006 עד 2012.

לפני כן הופיע טומפקינסון בסדרת הדרמה "בליקיסאנג'ל" בדמות הכומר פיטר קליפורד, בסדרה "Grafters" שיחק בתפקיד טרוור פורוויס, ומ-1990 עד 1998 גילם את דמיאן דיי בסדרה הקומית "Drop the Dead Donkey" .

ב-1996 שיחק בסרט הקולנוע "התזמורת" (Brassed Off).

ביוגרפיה
טומפקינסון נולד בסטוק-און-טיז שבמחוז דרהאם. כשהיה בן 4 עברה משפחתו לעיר סקרבורו בצפון יורקשייר, ואחר כך הם עברו לית'ם סט אנס בלנקשייר. הוא למד בבית הספר התיכון הקתולי סט ביד בלית'ם ואחר כך בבית הספר סט מרי בבלקפול. התפקיד הראשי הראשון שגילם היה בהצגת בית ספר "The Plotters of Cabbage Patch Corner" בתפקיד אדמירל בטרפליי.

את הכשרתו במשחק רכש ב-"Central School of Speech and Drama" בלונדון ולמד יחד עם ג'יימס נסביט ורופוס סוול. הוא סיים את התואר ב-1988. הקריירה שלו התחילה מיד אחרי בית הספר למשחק. בשנה האחרונה ללימודים זכה בפרס קרלטון הובס .

יחד עם יואן ביילי שיחק טומפקינסון בתסכית דרמה בן שני חלקים ברדיו בשם "Say What You Want to Hear" מאת טים רייט. הוא היה קריין בתוכנית דוקומנטרית בשם "Brass Britain" ששודרה ברדיו 2 של ה-BBC ב-2008 וב-2010.

טלוויזיה
ב-1988 הופיע טומפקינסון עם קן גודווין ופרדי דייוויס בסרט קצר בשם "Treacle" ששודר בערוץ 4. הסרט היה מועמד לפרס באפט"א בקטגוריית הסרט הקצר הטוב ביותר.

בשנים הבאות שיחק בתפקידי אורח בסדרות הטלוויזיה "All at No 20", "שלי", "אחרי הנרי", "חדר מיון", "Made in Heaven" ו-"Boon". עוד השתתף בסדרות "The Manageress" ו-"Tales of Sherwood Forest" (שתיהן מ-1989), בסדרה "צ'אנסר" ב-1990, ובתשעה פרקים בסדרה "Minder" (מ-1991).

עוד ב-1989 הופיע טומפקינסון בסרט הטלוויזיה "And a Nightingale Sang" המבוסס על מחזה מאת ס.פ. טיילור , בעיבודו של ג'ק רוזנטל. ב-1990 זכה הסרט בפרס "Prix Europa Special". בשנים 1990 עד 1998 כיכב טומפקינסון בסדרה הקומית "Drop The Dead Donkey". הוא גילם את הכתב השאפתן דמיאן דיי, וב-1994 זכה בפרס הקומדיה הבריטית לשחקן הקומי הטוב ביותר.

ב-1994 שיחק בדמות טוראי סיימון "ספוק" מטלוק, מורה להיסטוריה ואינטלקטואל, בדרמה הקומית "All Quiet on the Preston Front" מאת טים פירת' המתרחשת בלנקשייר. אחרי העונה הראשונה החליף את טומפקינסון אליסטר מקגוון. באותה שנה השתתף בסיטקום "Downwardly Mobile", על קבוצה של יאפים, ששודר עונה אחת בלבד.

מ-1996 עד 1998 גילם טומפקינסון את דמות הכומר הקתולי האנגלי שנשלח לקהילה קטנה באירלנד, בסדרה הפופולרית "בליקיסאנג'ל". ב-1998 כיכב בתפקיד ג'ים הרפר במותחן פסיכולוגי של ITV בשם "Oktober", על אודות מורה נאיבי בבית ספר יוקרתי בשווייץ.

ב-1998 וב-1999 כיכב טומפקינסון לצדו של רובסון גרין בשתי עונות של הסדרה "Grafters", בה הם מגלמים שני פועלים ג'ורדים שמנסים להקים עסק יחד בשיפוץ בית ישן השייך לזוג יאפים. טומפקינסון זכה לשבחים על הופעתו בכתבה של ג'יימס רמפטון באינדפנדנט.

ב-1999 חזר טומפקינסון להופיע עם דרבלה קירוואן, ששיחקה לצדו ב"בליקיסאנג'ל", בגרסה הטלוויזיונית של "The Flint Street Nativity" מאת טים פירת'. השניים כיכבו יחד גם ב-2001 במיני-סדרה "Hereafter" שלא שודרה בבריטניה אבל יצאה במהדורת DVD וב-2012 שודרה בשם "Shades" בארצות הברית ובקנדה.

ב-2001 כיכב טומפקינסון לצדו של ניק ברי במיני-סדרה "מבצעים מיוחדים" בערוץ BBC1.

טומפקינסון וקלייר סקינר שיחקו בעונה הראשונה של הקומדיה "Bedtime" ששודרה באוגוסט ובספטמבר 2001. בשנת 2002 הופיע בדמות "טד" עם השחקנית דון פרנץ' במיני-סדרת הדרמה-קומית "טד ואליס". הסיטקום "מר צ'ריטי" ששודר ב-BBC2 קיבל ביקורות חריפות מהמבקרים, נתוני הצפייה היו נמוכים, ואחרי שישה פרקים הסדרה בוטלה.

ב-2003 עלתה לשידור ב-ITV מיני-סדרה בשם "לאקי ג'ים". טומפקינסון קנה את הזכויות של הרומן, מתוך כוונה לשחק את התפקיד הראשי. ג'ק רוזנטל כתב את התסריט, וצוות השחקנים כלל את קילי הוז בדמות מושא אהבתו כריסטין, רוברט הארדי, הלן מקרורי, דניס לוסון, הרמיוני נוריס ופנלופי וילטון. בדצמבר 2004 הופיע טומפקינסון בתפקיד מפקח בילוש סלאק בפרק "The Murder at the Vicarage" בסדרה "מיס מארפל" על פי ספרה של אגאתה כריסטי.

ב-2004 שיחק טומפקינסון בפעם הראשונה בסרט המבוסס על מקרה אמיתי בשם "In Denial of Murder" בדמות העיתונאי דון הייל. הייתה מחלוקת אודות הצגתו של המקרה. כשנשאל לדעתו הסביר טומפקינסון שעל אף שערך מחקר כדי להתכונן לתפקיד, הוא בסך היה הכל שחקן שעבד לפי התסריט, ושיש לו אמון מוחלט בו.

ב-2005 הופיע בדרמה הפסיכולוגית "Marian, Again". לצדו כיכב אוון טיל והופיעו גם קלי האריסון וסמנתה בקינסייל.

על הופעתו בסדרה "החשוד העיקרי" סיפר טומפקינסון "התקשרה אלי הסוכנת שלי ואמרה שמצלמים את הסדרה האחרונה של 'החשוד העיקרי' עם הלן מירן. ואני אמרתי 'כן!' עוד לפני שסיימה לדבר. היא אמרה 'יש תפקיד שיכול לעניין אותך...' ואני אמרתי 'התכוונתי, כן, אני אעשה זאת.' זאת אומרת יש לי הזדמנות לעבוד עם אחת השחקניות הגדולות ביותר. ההסכמה לקבל את התפקיד ב'החשוד העיקרי' הייתה ההחלטה המהירה ביותר שלי".

בינואר 2006 החלה רשת ITV לשדר את סדרת הדרמה "לב פראי" שנוצרה על ידי אשלי פרואה, ושודרה במשך שבע שנים. טומפקינסון גילם את דני טרווניון, וטרינר מבריסטול, שעבר עם משפחתו לחיות בדרום אפריקה, שם הקימו שמורה לחיות בר ומרכז וטרינרי. טומפקינסון היה גם מפיק בפועל של 33 פרקים בסדרה.

ב-2010 לוהק טומפקינסון לתפקיד המפקח אלן בנקס בפיילוט הטלוויזיה "הבלש בנקס: התוצאה", עיבוד לאחד מספרי הפשע של פיטר רובינסון . בפרק צפו שבעה מיליון איש, רייטינג גבוה יותר מזה של "ספוקס" ששודר באותה עת ב-BBC1. ב-14 ביוני 2013 הוכרז על הזמנת סדרה בת שישה חלקים. עד 2016 הופקו ושודרו ארבע עונות של "פקד בילוש בנקס".

ב-2013 שיחק טומפקינסון בסדרת הטלוויזיה "Truckers" של ה-BBC.

קולנוע
ב-1988 מיד אחרי שסיים את לימודיו בבית הספר למשחק הופיע טומפקינסון בסרט הקצר של פיטר צ'לסום "Treacle" יחד עם קן גודווין ופרדי דייוויס. הסרט היה מועמד לפרס באפט"א בקטגוריית הסרט הקצר הטוב ביותר.

ב-1996 כיכב בסרט הבריטי "התזמורת", על אודות תזמורת כלי נשיפה בגרימלי, עיר בדיונית באזור המכרות ביורקשייר, שם החל הממשל הטורי לסגור את המכרות בשם הקידמה.

בשנת 2000 הופיע טומפקינסון בתפקיד דזמונד בלאנש בסרט הסאטירי "מלון ספלנדיד".
בפברואר 2012 שיחק בפעם הראשונה בתפקיד ראשי בסרט קולנוע ב-"Harrigan".

תיאטרון
טומפקינסון הופיע על במות התיאטרון בווסט אנד שבלונדון וברחבי בריטניה. ב-1992 השתתף בהפקה של המחזה "Women Laughing" מאת מייקל וול שהוצגה בתיאטרון רויאל אקסצ'נג', וב-1994 שיחק במחזה "The End of the Food Chain" בתיאטרון סטיבן ג'וזף, שזכו לשבחי הביקורת.

ב-2003 שיחק טומפקינסון בתפקיד מורטימר ברוסטר יחד עם מייקל ריצ'רדס, מכוכבי "סיינפלד", במחזה "רעל ותחרה" בתיאטרון סטרנד בלונדון. בתפקיד זה נאלץ לבטא את המילים בדיבור איטי בסגנון ניו יורקי. אחד המבקרים כתב ש"העובדה שאמריקאים רבים בקהל הניחו שסטיבן הוא אמריקאי אמיתי, מאשר את האותנטיות של המבטא שלו."

ב-2007 יצא טומפקינסון לסיור הופעות עם המחזה "Charley's Aunt" וגילם את הדמות דונה לוצ'יה ד'אלבדורס.
ב-2008 גילם דמות ראשית מרושעת ומורכבת בטרגדיה "The Revenger's Tragedy" בתיאטרון רויאל אקסצ'נג' במנצ'סטר.
ב-2009 שיחק טומפקינסון בתפקיד פרנק טוליט במחזה "Sign of the Times".

המחזאי שון פרנדרגסט , שהוא חבר של טומפקינסון, כתב את המחזה "Faith and Cold Reading" ויצר את דמות הנבל "פרדי החליפה" עבור טומפקינסון. המחזה הוצג בתיאטרון לייב בניוקאסל בפברואר ובמרץ 2011.

ב-20 בנובמבר 2012 הופיע טומפקינסון לראשונה במחזמר בווסט אנד בלונדון בתפקיד ראשי בדמות המלך ארתור במחזה "ספאמלוט" בתיאטרון פלייהאוס.

מנחה בטלוויזיה
טומפקינסון הנחה והיה קריין בתוכניות טלוויזיה אחדות בהן תוכנית דוקומנטרית על 100 שנות כדורגל של פיפ"א. ב-1999 הגיש את התוכנית "Great Railway Journeys: Singapore to Bangkok" כחלק מהסדרה הדוקומנטרית "Great Railway Journeys" ששודרה בבריטניה ובערוץ PBS בארצות הברית.

ב-2009 השתתף בתוכנית "Stephen Tompkinson's Great African Balloon Adventure" בהשראת ספרו של ז'ול ורן "חמישה שבועות בכדור פורח". התוכנית עקבה אחרי טומפקינסון והמדריך שלו כשהם נוסעים בכדור פורח מחוף לחוף באפריקה וסיירו בטנזניה, רואנדה, זמביה, בוטסואנה ונמיביה. הסדרה שודרה בערוץ ITV ביוני 2009. בעקבות הצלחת הסדרה הופקה תוכנית נוספת של סיור בכדור פורח באוסטרליה.

בימוי
ב-2006 ביים טומפקינס בפעם הראשונה דרמה עבור BBC1 בשם "The Lightning Kid". בזמן צילומי הסרט ליווה אותו צוות צילום שיצר סרט דוקומנטרי עליו "Director's Debut: Stephen Tompkinson's Story", במטרה להציג את האתגרים שעומדים לפני במאי מתחיל.

 חיים אישיים 
טומפקינסון היה נשוי לסיליה אנסטסיה. אחרי גירושיהם התארס עם דרוולה קירוואן שכיכבה לצדו בסדרה "בליקיסאנג'ל". אחר כך התחתן עם ניקי טיילור איתה נולדה לו בת, דייזי אלן. השניים התגרשו ב-2006.

בת זוגו מאז 2007 היא איליין יאנג.

פרסים
 שנה פרס קטגוריה עבור תוצאה 2013 Royal Television Society הדרמה הטובה ביותר "פקד בילוש בנקס"  2012 The Specsavers Crime Thriller Awards צמד הבלשים של השנה "פקד בילוש בנקס"  2012 National Television Awards הופעה בדרמה "פקד בילוש בנקס" ו"לב פראי" 2011 National Television Awards הופעת הדרמה הטובה ביותר "לב פראי"  2011 TV Times Awards השחקן האהוב ביותר "לב פראי" ו"פקד בילוש בנקס"  2010 TV Times Awards הדרמה האהובה ביותר "לב פראי"  2010 פסטיבל הטלוויזיה של מונטה קרלו השחקן המצטיין בסדרת דרמה "לב פראי"  2008 TV Quick Awards השחקן הטוב ביותר "לב פראי"  2006 פסטיבל הטלוויזיה של מונטה קרלו השחקן המצטיין בסדרת דרמה "לב פראי"  1998 National Television Awards השחקן הפופולרי ביותר בליקיסאנג'ל  1996 National Television Awards השחקן הפופולרי ביותר בליקיסאנג'ל  1994 פרס הקומדיה הבריטית שחקן הקומדיה הטוב ביותר Drop the Dead Donkey  1987 BBC Carleton Hobbs Award Bursary Award תחרות סטודנטים 

פילמוגרפיה
טלוויזיה
 שנה סדרה שם באנגלית תפקיד הערות 2023 The Long Shadow דייוויד גי 5 פרקים 2022 Sherwood וורנוק פרק: " Episode #1.3" 2021 המפרץ The Bay סטיבן מארשברוק פרק: "Episode #2.1" 2018 נפרדנו כך The Split דיבי מקנזי תפקיד ראשי (עונה 1); 6 פרקים 2014– Trollied בריאן סיטקום 2013 Truckers מלאכי דייוויס סדרת דרמה 2010–2016 פקד בילוש בנקס DCI Banks אלן בנקס סדרת דרמה 2006–2012 לב פראי Wild at Heart דני טרווניון סדרת דרמה 2006 החשוד העיקרי Prime Suspect: The Final Act שון פיליפס 2005 דיאל ופסקו Dalziel and Pascoe בריאן פיירמייל בפרק "Guardian Angel" 2005 תחבולות חדשות New Tricks כריס מקונט בפרק "Old and Cold" 2005 The Last Detective סיימון דאבני בפרק "Guardian Angel" 2005 אילוף הסוררת ShakespeaRe-told הארי קבאנה בפרק "The Taming of the Shrew" 2005 Marian, Again כריס בישופ 2004–2005 Little Red Tractor סטן דיבוב 2004 מיס מארפל Agatha Christie's Marple מפקח בילוש סלאק בפרק "The Murder at the Vicarage" 2004 My Dad's the Prime Minister ונינג בפרק "Desert Island" 2004 In Denial of Murder דון הייל מיני-סדרה 2004 Waiting for the Whistle בילי גולנד בפרק "Staying Up" 2003 ג'ים בר מזל Lucky Jim ג'ים דיקסון סרט טלוויזיה 2002 Spike Milligan ספייק מיליגן בפרק "I Told You I Was Ill" 2002 טד ואליס Ted and Alice טד מיני-סדרה 2001–2003 מבצעים מיוחדים In Deep גארת' או'הנלון סדרת דרמה 2001 Bedtime פול ניוקומב סדרת דרמה 2001 Mr. Charity גרהאם טמפלטון סדרה קומית 2001 בוב הבנאי Bob the Builder טום בסרט "חג המולד הגדול" 2000מונית שחורה Black Cab כריסטופר בפרק "Busy Body" 1999 The Flint Street Nativity המספר / טים מויל סרט טלוויזיה 1999 Dad בארי מרטין בפרק "Nemesis" 1999 Square One סדרת טלוויזיה 1998–1999 Grafters טרוור פורביס סדרת דרמה קומית 1998 Oktober ג'ים הרפר מיני-סדרה 1996–1998 בליקיסאנג'ל Ballykissangel האב פיטר קליפורד סדרת דרמה 1996 Father Ted האב פיטר קליפורד בפרק "A Christmassy Ted" 1995 Screen Two ג'רמי קרייג בפרק "A Very Open Prison" 1994 Performance פיליפ ולץ' בפרק "The Deep Blue Sea" 1994 Downwardly Mobile מארק 1994 All Quiet on the Preston Front סיימון "ספוק" מטלוק סדרה קומית 1994 אגדת חורף Shakespeare: The Animated Tales אוטוליקוס (דיבוב) בפרק "The Winter's Tale" 1992 הלילה השנים עשר Shakespeare: The Animated Tales סר אנדרו (דיבוב) בפרק "The Twelfth Night" 1992 Boon סטיבן אלווין בפרק "A Shot in the Dark" 1991 Minder הבלש פארק סדרת דרמה 1990 Made in Heaven וודי בפרק "A Fair Mix Up" 1990 צ'אנסר Chancer מרקוס וורטון סדרת טלוויזיה 1990–1998 Drop the Dead Donkey דמיאן דיי סדרה קומית 1989 Hit the Pitch אנדי סרט טלוויזיה 1989 חדר מיון Casualty טוני מיטון בפרק "Chain Reaction" 1989 The Manageress ג'ים וילסון סדרת דרמה 1989 Tales of Sherwood Forest קווין מיני-סדרה 1989 And a Nightingale Sang אריק סרט טלוויזיה 1989 After Henry ג'וליאן בפרק "Intellectual Aspirations" 1988 The Return of Shelley השוטר נייט בפרק "Why Me?" 1987 All at No 20 שוטר בפרק "The Prowler"

קולנוע
 שנה שם שם באנגלית תפקיד הערות 2013 Harrigan סמל בילוש בארי הריגן 2000 מלון ספלנדיד Hotel Splendide דזמונד בלאנש 1996 התזמורת Brassed Off פיל 1988 Treacle סטיבן דופל סרט קצר

תפקידים בתיאטרון
 שנה שם שם באנגלית תפקיד המחבר תיאטרון 2013 White Rabbit, Red Rabbit נסים סולימנפור  תיאטרון לייב, ניוקאסל 2012–2013 ספאמלוט Spamalot המלך ארתור אריק איידל תיאטרון פלייהאוס, לונדון 2011 Faith and Cold Reading פרדי שון פרנדרגסט  תיאטרון לייב, ניוקאסל 2009 Sign of the Times פרנק טוליט טים פירת'  2008 The Revenger's Tragedy וינדיצ'ה סיריל טורנור  רויאל אקסצ'נג' 2007 Charley's Aunt דונה לוצ'יה ד'אלבדורז ברנדון תומאס  סיבוב הופעות 2004 Rattle of a Simple Man פרסי צ'ארלס דייר מלוורן / תיאטרון הקומדיה, לונדון 2004 Cloaca פייטר מריה גוס אולד ויק, לונדון 2003 רעל ותחרה Arsenic and Old Lace מורטימר ברוסטר ג'וזף קסלרינג תיאטרון סטרנד, לונדון 2000 אמנות Art סרג' יסמינה רזה תיאטרון וינדהאם, סקרבורו 1998 טרטיף Tartuffe טרטיף מולייר סיור הופעות 1993 The End of the Food Chain ברוס טים פירת' תיאטרון סטיבן ג'וזף, סקרבורו 1992 Women Laughing טוני מייקל וול רויאל אקסצ'נג', מנצ'סטר 1992 עמל אהבה לשווא Love's Labour's Lost נוואר שייקספיר רויאל אקסצ'נג', מנצ'סטר 1991 Across the Ferry אלק טד מור תיאטרון בוש, לונדון עם חברים כאלה... Absent Friends קולין אלן אייקבורן 1990 No One Sees the Video פול מרטין קרימפ תיאטרון רויאל קורט 1987 הנערים מסירקוז The Boys from Syracuse רוג'רס והארט

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1965